text: नूरपुर विधानसभा उपचुनाव में मतदान के दौरान आदर्श चुनाव आचार संहिता का उल्लंघन करने के आरोप में पुलिस ने पूर्व सपा सांसद यशवीर सिंह को गिरफ्तार कर लिया। उनकी गाड़ी को सीज कर दिया गया है। आरोप है कि वह बिना अनुमति के पूर्व सांसद लिखी गाड़ी से मतदाताओं को बैठाकर मतदान केंद्र तक पहुंचा रहे थे। उधर, चांदपुर चेयरपर्सन के बेटे अरशद को बिना अनुमति के वाहन से मतदाता ढोने के आरोप में गिरफ्तार किया गया। दोनों के खिलाफ संबंधित धाराओं में मुकदमा दर्ज कर थाने से जमानत दे दी गई।